تورکیه A میللی کیشی والیبال تیمی، 2017 اوروپا شامپیونلوغو اله‌مه‌لری 2. اعتاپ  E قروبونداکی ایلک اویونوندا اوتریشی 3-1 مغلوب ائتدی.
مانیسانین تورگوت‌لو منطقه‌سینده یئرلشن ییل‌دیریم بیازیت ایدمان سالونوندا اوینانان قارشیلاشماغا یاخشی باشلایان اوتریش، ایلک ستده ایکینجی تکنیکی ایستیراحته 16-13 اوستون گیردی. سون بؤلومده داها تأثیرلی اولان تورکیه، 20-20 برابرلیگی توتدوغو ستی 25-23 قازاندی. ایکینجی ستده ایلک تکنیکی ایستیراحته 8-7 اوستون گیرن رقیبی قارشی‌سیندا ییغیشان و ایکینجی تکنیکی فاصیله‌ده 16-14 اوستونلوک قوران آی-اولدوزلو قروپ، بو ستی ده 25-18 آلدی.
اوچونجو ستده ایکینجی تکنیکی ایستیراحته 16-14 گئریده گیرن تورکیه، 22-20 اوستونلوک قورماسینا باخمایا‌راق اوتریش ستی 25-23 قازاندی. سون ستده اوستون بیر اویون اورتایا قویان آی-اولدوزلو قروپ، ستی 25-15 آلا‌راق، موسابیقه‌ده 3-1 غالیب آیریلدی.
تورکیه A میللی تیمی تک بوراخمایان ایدمان سئورلر، قیرمیزی کؤینک‌لر گئیرکن، تورک بایراق‌لاری آی-اولدوزلو قروپا دستک وئردی.
